Document ID: 32001D0728

Απόφαση της Επιτροπής
της 9ης Οκτωβρίου 2001
για την τροποποίηση της απόφασης 92/452/ΕΟΚ σχετικά με την κατάρτιση των καταλόγων των ομάδων συλλογής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα
[κοινοποιηθείσα υπό τον αριθμό Ε(2001) 3001]
(Κείμενο που παρουσιάζει ενδιαφέρον για τον ΕΟΧ)
(2001/728/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών(1), όπως τροποποιήθηκε τελευταία από την απόφαση 94/113/ΕΚ(2), και ιδίως το άρθρο 8,
Εκτιμώντας τα ακόλουθα:
(1) Οι αρμόδιες κτηνιατρικές υπηρεσίες της Νέας Ζηλανδίας διαβίβασαν αίτημα για την τροποποίηση του καταλόγου που έχει καταρτιστεί με την απόφαση 92/452/ΕΟΚ της Επιτροπής(3), όπως τροποποιήθηκε τελευταία από την απόφαση 2001/638/ΕΚ(4), των ομάδων που έχουν εγκριθεί επίσημα στο έδαφός τους για την εξαγωγή εμβρύων κατοικιδίων βοοειδών στην Κοινότητα.
(2) Η Επιτροπή έλαβε εγγυήσεις όσον αφορά την τήρηση των απαιτήσεων που προβλέπονται στο άρθρο 8 της οδηγίας 89/556/ΕΟΚ.
(3) Όσον αφορά τον Καναδά, μια ομάδα που μέχρι στιγμής έχει εγκριθεί μόνο για τη συλλογή πρόκειται να εγκριθεί και για την παραγωγή, κατόπιν αιτήματος των καναδικών αρχών.
(4) Ως εκ τούτου, η απόφαση 92/452/ΕΚ πρέπει να τροποποιηθεί αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 92/452/ΕΟΚ τροποποιείται ως εξής:
1. Η ακόλουθη γραμμή προστίθεται στις γραμμές που αφορούν τις ομάδες της Νέας Ζηλανδίας:
ΘΕΣΗ ΠΙΝΑΚΑ "
2. Οι γραμμές που αφορούν τις ομάδες του Καναδά αριθ. Ε 933 αντικαθίστανται από τις ακόλουθες:
ΘΕΣΗ ΠΙΝΑΚΑ "
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9 Οκτωβρίου 2001.

Labels: 16
5
3
6
18